شه‌فه‌ق  نيوز/ چه‌وديرێ سورى ئه‌را مافه‌يل ئاده‌ميزاد، ئاشكراى كه‌فتنه‌وه‌ى ته‌قينه‌وه‌يگ كرد له‌ شار ئدلب ك له‌ڕێ سه‌ياره‌يگ مينڕيژكرياگ ئه‌نجام دريا.
چه‌ودير سورى له‌ به‌ياننامه‌يگ ئه‌را(شه‌فه‌ق نيوز)وت: ئه‌و ته‌قينه‌وه‌ دويه‌شه‌و جومعه‌ له‌ وه‌خت ده‌ورانكردن محراو له‌ناو شار ئدلب روێداگه‌و بويه‌سه‌ هووكار كوشتن يه‌ك كه‌س و زه‌حمداركردن فيشتر له‌ 15 كه‌س تر.
جى باسه‌، چه‌ودير سورى هه‌ميش وت: شماره‌ى ئه‌و كه‌سه‌يله‌ ك كه‌فتنه‌سه‌ وه‌ر ئى ته‌قينه‌وه‌يله‌ هيمان روێ له‌ به‌رزبوينه‌وه‌ ئه‌كا له‌وه‌ر حاڵه‌ته‌يل خه‌ته‌ر زه‌خمداره‌يل.
